----

----

I Ανακοινώσεις

Επιτροπή

----

Ισοτιμίες του ευρώ (1)

7 Φεβρουαρίου 2006

(2006/C 32/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2006/C 32/02)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΑΝΑΚΕΦΑΛΑΙΩΤΙΚΟ ΔΕΛΤΙΟ

ΚΑΝΟΝΙΣΜΟΣ (ΕΟΚ) ΑΡΙΘ. 2081/92 ΤΟΥ ΣΥΜΒΟΥΛΙΟΥ

«MANTEQUILLA DE SORIA»

ΑΡΙΘ: ES/00326/20.11.2003

ΠΟΠ (X) ΠΓΕ ( )

Το παρόν δελτίο αποτελεί σύνοψη ενημερωτικού χαρακτήρα. Οι ενδιαφερόμενοι, και ειδικότερα οι παραγωγοί της εν λόγω ΠΟΠ, παρακαλούνται να συμβουλευτούν το πλήρες κείμενο των προδιαγραφών που βρίσκεται διαθέσιμο στις εθνικές υπηρεσίες ή ενώσεις και στις αρμόδιες υπηρεσίες της Ευρωπαϊκής Επιτροπής (1).

1.   Αρμόδια εθνική αρχή:

2.   Ομάδα:

2.1.   Ονομασία: Asociación Soriana de Elaboradores de Mantequilla (ASOEMA)

2.2.   Διεύθυνση: 

2.3.   Σύνθεση: Παραγωγοί/μεταποιητές (X) άλλοι ( )

3.   Τύπος του προϊόντος:

Κατηγορία 1.5: Λιπαρές ουσίες

4.   Περιγραφή των προδιαγραφών:

(σύνοψη του άρθρου 4 παράγραφος 2)

4.1.   Ονομασία: «Mantequilla de Soria»

4.2.   Περιγραφή: Η ονομασία «Mantequilla de Soria» καλύπτει την παραγωγή και την πιστοποίηση βουτύρου που λαμβάνεται με παστερίωση της κρέμας του γάλακτος των φυλών αγελάδων Frisona και Parda των Άλπεων και των διασταυρώσεών τους και το οποίο προέρχεται από γαλακτοκομικές μονάδες της επαρχίας Soria. Η προστασία καλύπτει τους τρεις παραδοσιακούς τύπους: φυσικό, αλατισμένο και γλυκό βούτυρο.

Φυσικά και χημικά χαρακτηριστικά:

Οργανοληπτικά χαρακτηριστικά:

Χρώμα μεταξύ ιβουάρ και αχυροκίτρινου. Ελαφρά έως μέτρια οσμή διακετυλίου. Γεύση όξινη πολύ ελαφριά. Λιώνει στο στόμα μετρίως γρήγορα. Μέτριο ιξώδες. Άρωμα νωπής κρέμας. Μέτρια επίγευση.

Φυσικά και χημικά χαρακτηριστικά:

Οργανοληπτικά χαρακτηριστικά:

Χρώμα μεταξύ κοκκαλί και ιβουάρ. Ελαφρώς κοκκώδης όψη κατά την κοπή. Οσμή κρέμας ελαφρώς ώριμης. Έντονη αλατισμένη γεύση. Λιώνει στο στόμα μετρίως γρήγορα. Μέτριο ιξώδες. Άρωμα κρέμας. Σύντομη επίγευση.

Φυσικά και χημικά χαρακτηριστικά:

Οργανοληπτικά χαρακτηριστικά:

Χρώμα κοκκαλί, εκτός από το γαρνίρισμα που έχει πορτοκαλί ή ροζέ απόχρωση. Κατά την κοπή, έχει όψη αφρώδη, μεταξύ ασθενώς και ελαφρώς ανοικτή αλλά συμπαγή, με ακανόνιστα κενά μεγέθους μεταξύ κόκκου λευκής ζάχαρης και κόκκου ρυζιού. Οσμή διακετυλίου με ελάχιστη οσμή καραμελοποιημένης ζάχαρης. Έντονη γλυκιά γεύση και ελαφρώς όξινη. Λιώνει στο στόμα γρήγορα ή μετρίως γρήγορα. Μέτριο ιξώδες. Άρωμα κρέμας, ελαφρώς φυτικό. Επίγευση μεσαίας έως μεγάλης διάρκειας.

4.3.   Γεωγραφική περιοχή: Η περιοχή παραγωγής περιλαμβάνει τις ακόλουθες 169 κοινότητες, όλες ευρισκόμενες στην επαρχία Soria:

Abejar; Adradas; Ágreda; Alconaba; Alcubilla de Avellaneda; Aldealafuente; Aldealices; Aldealpozo; Aldealseñor; Aldehuela de Periáñez; Aldehuelas, Las; Alentisque; Aliud; Almajano; Almaluez; Almarza; Almazán; Almazul; Almenar de Soria; Arancón; Arcos de Jalón; Arévalo de la Sierra; Ausejo de la Sierra; Barca; Bayubas de Abajo; Bayubas de Arriba; Beratón; Berlanga de Duero; Blacos; Bliecos; Borjabad; Borobia; Buberos; Buitrago; Burgo de Osma-Ciudad de Osma; Cabrejas del Campo; Cabrejas del Pinar; Calatañazor; Caltojar; Candilichera; Cañamaque; Carabantes; Carrascosa de Abajo; Carrascosa de la Sierra; Casarejos; Castilfrío de la Sierra; Castillejo de Robledo; Castilruiz; Centenera de Andaluz; Cerbón; Cidones; Cigudosa; Cihuela; Ciria; Cirujales del Río; Coscurita; Covaleda; Cubilla; Cubo de la Solana; Cueva de Ágreda; Dévanos; Deza; Duruelo de la Sierra; Escobosa de Almazán; Espeja de San Marcelino; Espejón; Estepa de San Juan; Frechilla de Almazán; Fresno de Caracena; Fuentearmegil; Fuentecambrón; Fuentecantos; Fuentelmonge; Fuentelsaz de Soria; Fuentepinilla; Fuentes de Magaña; Fuentestrún; Garray; Golmayo; Gómara; Gormaz; Herrera de Soria; Hinojosa del Campo; Langa de Duero; Losilla, La; Magaña; Maján; Matalebreras; Matamala de Almazán; Medinaceli; Miño de San Esteban; Molinos de Duero; Momblona; Monteagudo de las Vicarías; Montenegro de Cameros; Morón de Almazán; Muriel de la Fuente; Muriel Viejo; Nafría de Ucero; Narros; Navaleno; Nepas; Nolay; Noviercas; Ólvega; Oncala; Pinilla del Campo; Portillo de Soria; Póveda de Soria, La; Pozalmuro; Quintana Redonda; Quintanas de Gormaz; Quiñoneria, La; Rábanos, Los; Rebollar; Recuerda; Renieblas; Reznos; Rioseco de Soria; Rollamienta; Royo, El; Salduero; San Esteban de Gormaz; San Felices; San Leonardo de Yagüe; San Pedro Manrique; Santa Cruz de Yanguas; Santa María de Huerta; Santa María de las Hoyas; Serón de Nájima; Soliedra; Soria; Sotillo del Rincón; Suellacabras; Tajahuerce; Tajueco; Talveila; Tardelcuende; Taroda; Tejado; Torlengua; Torreblacos; Torrubia de Soria; Trévago; Ucero; Vadillo; Valdeavellano de Tera; Valdegeña; Valdelagua del Cerro; Valdemaluque; Valdenebro; Valdeprado; Valderrodilla; Valtajeros; Velamazán; Velilla de La Sierra; Velilla de los Ajos; Viana de Duero; Villaciervos; Villanueva de Gormaz; Villar del Ala; Villar del Campo; Villar del Río; Villares de Soria, Los; Villaseca de Arciel; Vinuesa; Vizmanos; Vozmediano; Yanguas.

4.4.   Απόδειξη προέλευσης: Τα στοιχεία που αποδεικνύουν την προέλευση του προϊόντος από τη γεωγραφική περιοχή είναι οι διαδικασίες ελέγχου και πιστοποίησης.

Το γάλα πρέπει να προέρχεται αποκλειστικά από κτηνοτροφικές εκμεταλλεύσεις εγγεγραμμένες στο σχετικό μητρώο του Consejo Regulador (Ρυθμιστικό Συμβούλιο). Το φυσικό και το αλατισμένο βούτυρο πρέπει να παράγονται και να συσκευάζονται αποκλειστικά στις μονάδες που είναι εγγεγραμμένες στο μητρώο γαλακτοκομικών μονάδων. Το γλυκό βούτυρο πρέπει να παράγεται και να συσκευάζεται αποκλειστικά στις μονάδες που είναι εγγεγραμμένες στο μητρώο ζαχαροπλαστικών μονάδων του Ρυθμιστικού Συμβουλίου.

Οι κτηνοτροφικές εκμεταλλεύσεις, οι γαλακτοκομικές μονάδες και οι ζαχαροπλαστικές μονάδες πρέπει να υποβάλλονται σε αρχική αξιολόγηση προκειμένου να εγγραφούν στο μητρώο καθώς και σε περιοδικές αξιολογήσεις προκειμένου να παραμείνουν στο σχετικό μητρώο.

Μπορούν να τίθενται σε εμπορική κυκλοφορία με εγγύηση προέλευσης πιστοποιούμενη από την ετικέτα του Ρυθμιστικού Συμβουλίου, μόνο τα βούτυρα που έχουν υποβληθεί με επιτυχία σε όλους τους ελέγχους της διαδικασίας.

Ο αριθμός ετικετών που επικολλούνται στο έμπροσθεν και στο πίσω μέρος της συσκευασίας οι οποίες παρέχονται από το Ρυθμιστικό Συμβούλιο είναι ανάλογος, για τις γαλακτοκομικές μονάδες, των ποσοτήτων γάλακτος που προμηθεύονται και, για τις ζαχαροπλαστικές μονάδες, των ποσοτήτων φυσικού βουτύρου που προμηθεύονται.

Το Ρυθμιστικό Συμβούλιο οφείλει να ελέγχει τη μέθοδο που εφαρμόζουν οι κτηνοτροφικές εκμεταλλεύσεις για την παραγωγή και τη διατήρηση του γάλακτος, να επιθεωρεί τη μέθοδο παραγωγής που χρησιμοποιείται στις γαλακτοκομικές και στις ζαχαροπλαστικές μονάδες, να ελέγχει την τεκμηρίωση, τα αποθέματα, τη δειγματοληψία και τον έλεγχο των προϊόντων.

Όταν το Ρυθμιστικό Συμβούλιο διαπιστώνει παράβαση θα επιβάλλει, όπου έχει εφαρμογή, το καθεστώς κυρώσεων που προβλέπεται από τον κανονισμό του.

4.5.   Μέθοδος παραγωγής: 

Παραγωγή γάλακτος στις κτηνοτροφικές εκμεταλλεύσεις

Το γάλα προέρχεται από γαλακτοπαραγωγές αγελάδες των φυλών Frisona και Parda των Άλπεων καθώς και μεταξύ τους διασταυρώσεων.

Οι κτηνοτροφικές εκμεταλλεύσεις οφείλουν να διαθέτουν ψυκτική δεξαμενή γάλακτος επαρκούς χωρητικότητας για την αποθήκευση της παραγωγής γάλακτος δύο ημερών, σε θερμοκρασία 5 °C το ανώτερο, έως τη συλλογή. Το χρονικό διάστημα μεταξύ αρμέγματος και συλλογής δεν επιτρέπεται να υπερβαίνει τις δυο ημέρες. Κατά την μεταφορά προς τις γαλακτοκομικές μονάδες η θερμοκρασία του γάλακτος δεν επιτρέπεται να υπερβαίνει τους 9 °C.

Παραγωγή «φυσικού» Mantequilla de Soria

Στην γαλακτοκομική μονάδα, το γάλα υποβάλλεται σε θερμική επεξεργασία σε πλακοειδή εναλλάκτη θερμότητας, ακολουθούμενη από φυγοκέντρηση προς αποκορύφωση και καθαρισμό.

Η κρέμα, η οποία λαμβάνεται σε θερμοκρασία 30 ° έως 40 °C, πρέπει να έχει περιεκτικότητα σε λιπαρές ουσίες από 38 % έως 45 % και οξύτητα μικρότερη των 13 ° βαθμών Dornic. Παστεριώνεται και ψύχεται ώστε να φτάσει στη δεξαμενή ωρίμανσης σε θερμοκρασία 12 ° έως 15 °C. Στη δεξαμενή προστίθεται μίγμα των γαλακτικών βακτηρίων Lactococcus lactis lactis, L. lactis cremoris και L. lactis lactis diacetylactis. Η ωρίμανση πραγματοποιείται σε 12 έως 15 ώρες, σε θερμοκρασία μεταξύ 12 ° και 15 °C, και τα βακτήρια προστίθενται 3 έως 4 ώρες μετά την έναρξη της διαδικασίας ωρίμανσης. Όταν η κρέμα φθάσει σε οξύτητα 18 ° έως 28 ° βαθμούς Dornic, ψύχεται για να επιβραδυνθεί η διαδικασία ωρίμανσης. Από εκεί, η κρέμα περνά στην βουτυροκάδη, σε ποσότητα που καλύπτει 40 % περίπου της χωρητικότητάς της ώστε να διευκολύνεται η ομογενοποίηση, και αναδεύεται για δύο έως τρεις ώρες. Ο ορός του γάλακτος αφαιρείται με βαρύτητα, το λίπος εκπλένεται δυο φορές χρησιμοποιώντας πόσιμο ύδωρ, και ακολουθεί διαδικασία αποστράγγισης του ορού και απόδαρσης. Το λίπος στη συνέχεια μαλάσσεται αργά για 60 έως 120 λεπτά σε βουτυροκάδη ασυνεχούς κίνησης έως ότου σχηματισθεί το βούτυρο. Από εκεί μεταφέρεται στη μονάδα συσκευασίας όπου διαμορφώνεται το σχήμα του με διαφορετικά ακροφύσια και συσκευάζεται στην ίδια τη μονάδα, στους περιέκτες στους οποίους θα τεθεί σε εμπορική κυκλοφορία.

Παραγωγή «αλατισμένου» Mantequilla de Soria

Η παραγωγή του αλατισμένου βουτύρου θα περιλαμβάνει τα ίδια στάδια με αυτή του φυσικού βουτύρου, πλην της προσθήκης άλατος, στην αρχή της μάλαξη, σε μέγιστη ποσότητας 2,5 % m/m. Παρομοίως, το προϊόν συσκευάζεται στην ίδια τη μονάδα.

Παραγωγή «γλυκού» Mantequilla de Soria

Παρασκευάζεται μίγμα ζαχαρόζης και νερού και βράζεται έως τη μετατροπή του σε σιρόπι. Στη συνέχεια αναμιγνύεται με το «φυσικό» βούτυρο με απόδαρση, και συσκευάζεται εντός της μονάδας. Η συσκευασία είναι από άκαμπτο υλικό και ανοιχτή στο επάνω μέρος, και η ορατή επιφάνεια γαρνίρεται με γλυκό βούτυρο το οποίο έχει προηγουμένως χρωματισθεί με βήτα καροτένιο ή εκχύλισμα κοχενίλης. Η επικάλυψη δεν υπερβαίνει ποσοστό 15 % του περιεχομένου.

4.6   Δεσμός: 

Ιστορικός/Λογοτεχνικός

Υπάρχουν πολυάριθμες λογοτεχνικές αναφορές, ορισμένες από τις οποίες ανευρέθηκαν στη δημόσια βιβλιοθήκη της Soria:

«SORIA. 1845-1850» (facsimile edition) του PASCUAL MADOZ.

Πρόκειται για λεξικό που περιέχει γεωγραφικά, στατιστικά και ιστορικά στοιχεία για την επαρχία Soria. Αναφέρει τη χώρα και τα χωριά που συναποτελούν τη Valle de Tera, μια κοιλάδα όπου συγκεντρώνονταν τα κοπάδια και παράγονταν το βούτυρο. Στη σελίδα 203 αναφέρεται ότι «η βιομηχανία παραγωγής εκτός των εργαστηρίων και των εργοστασίων στις σημαντικές πόλεις .. περιορίζεται στην παραγωγή αγελαδινού βουτύρου». Στη σελίδα 268 επίσης αναφέρεται η «παραγωγή του ευγευστότατου και φημισμένου βουτύρου της Soria» .

«EL NOTICIERO DE SORIA»ΤΗΣ 25ης ΟΚΤΩΒΡΙΟΥ 1899

Η εφημερίδα αυτή περιέχει διαφήμιση που αναγγέλλει ότι το ζαχαροπλαστείο του Silvino Paniagua «La Azucena» θα παράγει βούτυρο. Το κατάστημα αναφέρεται ως προμηθευτής της βασιλικής αυλής και κάτοχος βραβείου για την παραγωγή βουτύρου στην τοπική εμποροπανήγυρη του Logroño.

«NOMENCLATOR HISTÓRICO, GEOGRÁFICO, ESTADÍSTICO Y DESCRIPTIVO DE LA PROVINCIA DE SORIA» (1909) ΤΟΥ MANUEL BLASCO JIMÉMENZ

Περιγράφει τα χαρακτηριστικά των χωριών της επαρχίας Soria. Στο κεφάλαιο για το Valdeavellano de Tera αναφέρεται το βούτυρο της Soria: «επειδή το διάσημο βούτυρο της Soria, το οποίο είναι ακόμη ευγεστότατο, παρασκευάζεται από το τοπικό γάλα».

«LA REGIÓN DE EL VALLE», ΤΟΥ ANASTASIO GONZÁLEZ GÓMEZ (LAS HERAS PRINTING PRESS, 1931)

Στις σελίδες 29, 30 και 31 αναφέρεται λεπτομερώς η διαδικασία παραγωγής βουτύρου και ο χρησιμοποιούμενος εξοπλισμός, αναφέροντας τις ιδιωματικές εκφράσεις και την ορολογία που είναι χαρακτηριστικά της περιφέρειας του El Valle. Η μόνη ημερομηνία που αναφέρεται είναι το 1910, σε σύνδεση με το Γαλακτοκομικό Συνεταιρισμό της Soria και την ανάπτυξη πιο σύγχρονων διαδικασιών παραγωγής στη μονάδα παραγωγής βουτύρου του Valdeavellano.

«MANTEQUILLA DE SORIA», ΤΟΥ PEDRO J. IGLESIA HERNÁNDEZ (CELTIBERIA No 14, CENTRO DE ESTUDIOS SORIANOS 1957)

Η εργασία αυτή αφορά ειδικά το βούτυρο της Soria, στο πλαίσιο του πρώτου Εθνικού Συνεδρίου Επιστημών των Τροφίμων. Αναφέρεται στο βούτυρο της Soria ως ένα από τα στοιχεία για τα οποία η Soria ήταν διάσημη όχι μόνο στην Ισπανία, αλλά και στην Λατινική Αμερική, μέσω των καταγόμενων από την επαρχία μεταναστών.

Φυσικός

Τα χαρακτηριστικά του «mantequilla de Soria» συνδέονται με το γεγονός ότι παρασκευάζεται από γάλα αγελάδων των οποίων η τροφή προέρχεται από μια περιοχή με υψηλό μέσο υψόμετρο (1 026 μέτρα πάνω από την επιφάνεια της θάλασσας), γεγονός που καθιστά τη Soria μία από τις επαρχίες με το υψηλότερο μέσο υψόμετρο και το τραχύτερο ανάγλυφο σε όλη τη meseta. Το στοιχείο αυτό και οι εξαιρετικά δυσχερείς κλιματολογικές συνθήκες δημιουργούν ένα ξεχωριστό είδος διατροφής των ζώων: η τραχύτητα και ξηρότητα των βοσκοτόπων μαζί με τη χαρακτηριστική χλωρίδα αποδίδουν κάποια ιδιαίτερα ποιοτικά χαρακτηριστικά στο γάλα τα οποία μεταβιβάζονται κατόπιν στο βούτυρο.

Ανθρώπινος παράγοντας/παράγοντες σχετικοί με την παραγωγή

Στο παρελθόν, το φυσικό βούτυρο παρασκευαζόταν χρησιμοποιώντας manzadero [ξύλινο σωληνοειδές δοχείο για το χτύπημα του γάλακτος (καρδάρα)]· τώρα παράγεται χρησιμοποιώντας κυλινδρική βουτυροκάδη ασυνεχούς κίνησης. Και τα δυο συστήματα στηρίζονται στη σύνδεση των λιποσφαιρίων. Με το manzadero, το χτύπημα των λιποσφαιρίων γινόταν με το χέρι, με κίνηση ανάλογη με αυτή του πιστονιού, έως τη συσσωμάτωσή τους. Η κυλινδρική βουτυροκάδη ασυνεχούς κίνησης που χρησιμοποιείται σήμερα παράγει παρόμοιο αποτέλεσμα χάρη στην πίεση που δημιουργεί η κίνηση της βουτυροκάδης. Άλλο διακριτικό στοιχείο είναι το γεγονός ότι τα γαλακτικά βακτήρια προστίθενται 3 έως 4 ώρες μετά την έναρξη της ωρίμανσης. Το δε σιρόπι για την παρασκευή του γλυκού βουτύρου παρασκευάζεται με τις παραδοσιακές συνταγές και στην παρουσίαση του προϊόντος διατηρείται η παραδοσιακή εμφάνιση και σχήμα.

4.7.   Οργανισμός επιθεώρησης: 

Οι δραστηριότητες του Ρυθμιστικού Συμβουλίου για την Ονομασία Προέλευσης «Mantequilla de Soria» είναι σε συμμόρφωση με το πρότυπο EN 45011: «Γενικές απαιτήσεις για τους φορείς πιστοποίησης προϊόντων» όπως τροποποιήθηκε, έκδοση 1998.

4.8   Σήμανση: Τα προστατευόμενα βούτυρα που προορίζονται για τους καταναλωτές πρέπει να φέρουν το σήμα συμμόρφωσης του Consejo Regulador (Ρυθμιστικού Συμβουλίου). Το σήμα συμμόρφωσης, έχει μορφή απαραβίαστης και μη επαναχρησιμοποιήσιμης ετικέτας επικολλούμενης στο πίσω μέρος της συσκευασίας· η ετικέτα αυτή παρέχεται από το Ρυθμιστικό Συμβούλιο στις γαλακτοκομικές και στις ζαχαροπλαστικές μονάδες που είναι εγγεγραμμένες σύμφωνα με τις προδιαγραφές που καθορίζονται στο Manual de calidad (εγχειρίδιο ποιότητας). Στις ετικέτες αυτές εμφαίνεται ο λογότυπος της ονομασίας και μια αλφαριθμητική κλείδα η οποία πρέπει να εξασφαλίζει την ανιχνευσιμότητα. Η ταινία στην οποία εγγράφεται η κλείδα είναι χρυσή για το φυσικό βούτυρο, ροζ για το γλυκό βούτυρο και μπλε για το αλατισμένο βούτυρο.

4.9   Εθνικές απαιτήσεις: 

----

(1)  Ευρωπαϊκή Επιτροπή, Γενική Διεύθυνση Γεωργίας, Μονάδα Πολιτικής για την Ποιότητα των Γεωργικών Προϊόντων, B-1049 Brussels.

----

----

Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2006/C 32/03)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΣΥΝΟΠΤΙΚΟ ΔΕΛΤΙΟ

ΚΑΝΟΝΙΣΜΟΣ (ΕΟΚ) ΑΡΙΘ. 2081/92 ΤΟΥ ΣΥΜΒΟΥΛΙΟΥ

«ALHEIRA DE BARROSO — MONTALEGRE»

Αριθ. ΕΚ: PT/00237/16.5.2002

ΠOΠ ( ) ΠΓΕ (X)

Το παρόν δελτίο αποτελεί σύνοψη ενημερωτικού χαρακτήρα. Για πληρέστερες πληροφορίες, παρακαλούνται οι ενδιαφερόμενοι, ειδικότερα δε οι παραγωγοί των προϊόντων που καλύπτονται από τη σχετική ΠΟΠ ή ΠΓΕ, να ανατρέξουν στο πλήρες κείμενο της συγγραφής υποχρεώσεων, απευθυνόμενοι στις εθνικές αρχές ή τις αρμόδιες υπηρεσίες της Ευρωπαϊκής Επιτροπής (1).

1.   Αρμόδια εθνική αρχή:

2.   Αιτούσα ομάδα:

2.1   Όνομα: Cooperativa Agrícola dos Produtores de Batata para Semente de Montalegre, CRL

2.2   Διεύθυνση: 

2.3   Σύνθεση: Παραγωγοί/Μεταποιητές (x) Άλλοι ( )

3.   Τύπος προϊόντος:

Κλάση 1.2 — Προϊόντα κρέατος

4.   Συγγραφή υποχρεώσεων:

(σύνοψη των όρων του άρθρου 4 παράγραφος 2)

4.1   Ονομασία: «Alheira de Barroso — Montalegre»

4.2   Περιγραφή του προϊόντος: Καπνιστό λουκάνικο, παρασκευαζόμενο από κρέας και λιπώδεις ιστούς (λαρδί) χοίρων που ανήκουν στη φυλή Βísara ή έχουν προκύψει από διασταύρωση της φυλής αυτής, διατηρώντας αίμα Βísaro τουλάχιστον κατά 50 %, από κρέας πουλερικών (κότας, γαλοπούλας ή/και πάπιας), κουνελιού και από ψωμί, εγκλεισμένα σε έντερα χοίρου. Για την καρύκευση του κρέατος αυτού χρησιμοποιούνται αλάτι, σκόρδο, καυτερό κόκκινο πιπέρι (ονομαζόμενο στην περιοχή «pimento»), γλυκό κόκκινο πιπέρι (πάπρικα ή «pimentão»), μαϊντανός, κρεμμύδι και ελαιόλαδο Trás-os-Montes. Το προϊόν έχει σχήμα πέταλου, με κυκλική διατομή διαμέτρου περίπου 3 cm, και ανομοιόμορφο χρώμα από κίτρινο έως καστανό. Η τομή του έχει ομοιόμορφο καστανοκίτρινο χρώμα, ενώ η γέμιση εμφανίζεται ομοιογενής, αν και διακρίνεται λεπτοκομμένο κρέας.

4.3   Γεωγραφική περιοχή: Λόγω της ιδιότυπης μεθόδου παραγωγής του συγκεκριμένου προϊόντος, των οργανοληπτικών χαρακτηριστικών του, της τεχνογνωσίας των κατοίκων της περιφέρειας και των κλιματολογικών συνθηκών της, η γεωγραφική περιοχή μεταποίησης και συσκευασίας περιορίζεται με φυσική οριοθέτηση στην κοινότητα Montalegre του νομού Vila Real. Λόγω του παραδοσιακού τρόπου διατροφής των χοίρων και των παραγόμενων γεωργικών προϊόντων, η γεωγραφική περιοχή παραγωγής του κρέατος και του λαρδιού περιορίζεται με φυσική οριοθέτηση στις κοινότητες Boticas, Chaves και Montalegre του νομού Vila Real. Το έδαφος αυτών των τριών κοινοτήτων είναι γνωστό και ορίζεται με το τοπωνύμιο Barroso.

4.4   Απόδειξη της προέλευσης: Οι γεωργικές εκμεταλλεύσεις, καθώς επίσης τα σφαγεία και οι εγκαταστάσεις τεμαχισμού και παρασκευής πρέπει να διαθέτουν άδεια λειτουργίας, να έχουν εγκριθεί από την ομάδα παραγωγών μετά από γνωμοδότηση του οργανισμού ελέγχου και πιστοποίησης (OPC) και να λειτουργούν στην προαναφερόμενη περιοχή παραγωγής ή περιοχή μεταποίησης, αντιστοίχως. Το σύνολο της διεργασίας παραγωγής, από τη γεωργική εκμετάλλευση που παράγει την πρώτη ύλη μέχρι το σημείο πώλησης του προϊόντος, υπόκειται σε αυστηρό σύστημα ελέγχου, το οποίο εξασφαλίζει την πλήρη ιχνηλασιμότητα του προϊόντος. Οι χοίροι εκτρέφονται σε γεωργοκτηνοτροφικές εκμεταλλεύσεις των οποίων η έκταση συμβιβάζεται με τα παραδοσιακά, ημιεκτατικά συστήματα παραγωγής και οι οποίες είναι ικανές να παράγουν τις παραδοσιακές ζωοτροφές. Το σήμα πιστοποίησης που τοποθετείται σε κάθε λουκάνικο είναι αριθμημένο, γεγονός που καθιστά δυνατή την πλήρη ιχνηλασιμότητα μέχρι τη γεωργική εκμετάλλευση από την οποία προέρχεται το προϊόν. Η προέλευση μπορεί να αποδειχθεί ανά πάσα στιγμή και σε ολόκληρη την αλυσίδα παραγωγής με τη βοήθεια του αριθμού σειράς που περιλαμβάνεται υποχρεωτικά στο σήμα πιστοποίησης.

4.5   Μέθοδος παραγωγής: Το προϊόν λαμβάνεται με μεταποίηση κρέατος προσκολλημένου στα οστά, κρέατος με λιπώδη ιστό και αποκομμάτων κρέατος, προερχόμενων από τον τεμαχισμό των σφαγίων των προαναφερόμενων χοίρων, καθώς και κρέατος πουλερικών ή/και κουνελιού, τα οποία κόβονται κατάλληλα σε κύβους. Μετά τη διαλογή, τον καθαρισμό, την κοπή και την όπτηση του κρέατος, παρασκευάζεται η γέμιση και προστίθενται τα υπόλοιπα συστατικά. Ακολουθεί καρύκευση και εγκλεισμός σε έντερα χοίρου. Τα επόμενα στάδια είναι ο υποκαπνισμός με ήπια καύση τοπικού ξύλου και η ωρίμανση ή σταθεροποίηση. Το προϊόν διατίθεται στην αγορά ολόκληρο και, πάντα, προσυσκευασμένο στην πηγή. Η φύση και η σύνθεσή του δεν επιτρέπουν την κοπή του σε τεμάχια ή φέτες. Όταν συσκευάζεται, χρησιμοποιείται για τη συσκευασία του κατάλληλο υλικό, αβλαβές και αδρανές έναντι του προϊόντος, σε κανονική ή ελεγχόμενη ατμόσφαιρα ή υπό κενό. Οι εργασίες συσκευασίας μπορούν να εκτελούνται μόνο στη γεωγραφική περιοχή μεταποίησης, ώστε να μην διασπάται η ιχνηλασιμότητα ή να καθίσταται αδύνατος ο έλεγχος και να μην αλλοιώνονται τα γευστικά και μικροβιολογικά χαρακτηριστικά του προϊόντος.

4.6   Δεσμός: Λόγω των κλιματικών, γεωγραφικών και κοινωνικοοικονομικών περιορισμών και της πολύ δύσκολης επικοινωνίας με την υπόλοιπη χώρα, η διατροφή στην περιοχή του Barroso περιοριζόταν στα τοπικά προϊόντα, με κύρια στοιχεία το ψωμί, τις πατάτες και το χοιρινό κρέας. Την παλαιότητα και τη σημασία της χοιροτροφίας μαρτυρούν οι πολυάριθμες αναφορές στους φόρους που επιβάλλονταν στους χοίρους και στα χοιρινά προϊόντα, οι οποίες συναντώνται σε διάφορους καταστατικούς χάρτες, μεταξύ των οποίων εκείνος του Montalegre. Για να μπορούν οι κάτοικοι να καταναλώνουν το χοιρινό κρέας όλο το χρόνο, επινόησαν τρόπους διατήρησής του που σύντομα μετατράπηκαν σε πατροπαράδοτη τεχνική. Η παρασκευή των σχετικών προϊόντων απορρέει και εξαρτάται, σε μεγάλο βαθμό, από το ψυχρό και ξηρό κλίμα της περιοχής, το οποίο υποχρεώνει κάθε οικογένεια να διατηρεί συνεχώς αναμμένη εστία, γεγονός που δημιουργεί μοναδικές συνθήκες υποκαπνισμού, χαρακτηριζόμενες από τη σταδιακή έκλυση καπνού χαμηλής έντασης. Αυτή ακριβώς η ανάγκη εκμετάλλευσης και διατήρησης του κρέατος που λαμβανόταν από την παραδοσιακή σφαγή των χοίρων (matança), οδήγησε σε λουκάνικα με ποικίλα σχήματα και σύνθεση, που διαφέρουν ως προς το χρώμα και τη γεύση, είναι όμως πάντα αποτέλεσμα των τοπικών ιδιαίτερων χαρακτηριστικών, της γης και των ανθρώπων. Συνοψίζοντας, το συγκεκριμένο προϊόν συνδέεται με τη γεωγραφική περιοχή μέσω της φυλής των ζώων (αυτόχθονα), της διατροφής τους με τοπικά προϊόντα, της τεχνογνωσίας όσον αφορά την επιλογή των τεμαχίων του χοιρινού κρέατος, του υποκαπνισμού με καύση τοπικού ξύλου και της ωρίμανσης σε πολύ ψυχρό και ξηρό περιβάλλον, που ευνοεί τη διατήρηση των προϊόντων.

4.7   Οργανισμός ελέγχου: 

Η ένωση Tradição e Qualidade έχει πιστοποιηθεί ως προς τη συμμόρφωση με τις απαιτήσεις του προτύπου 45011:2001.

4.8   Επισήμανση: Στην επισήμανση εμφαίνονται υποχρεωτικά η ένδειξη «Alheira de Barroso — Montalegre — Indicação Geográfica Protegida», το αντίστοιχο κοινοτικό λογότυπο και το λογότυπο των προϊόντων του Barroso-Montalegre, του οποίου υπόδειγμα παρατίθεται κατωτέρω, με την προσθήκη των ενδείξεων «Montalegre» και «Alheira». Πρέπει επίσης να εμφαίνεται το σήμα πιστοποίησης, το οποίο περιλαμβάνει υποχρεωτικά την ονομασία του προϊόντος και την αντίστοιχη ένδειξη, το όνομα του οργανισμού ελέγχου και τον αριθμό σειράς (αριθμητικός ή αλφαριθμητικός κωδικός που εξασφαλίζει την ιχνηλασιμότητα του προϊόντος).

4.9   Εθνικές απαιτήσεις: —

----

(1)  Ευρωπαϊκή Επιτροπή — Γενική Διεύθυνση Γεωργίας — Διοικητική Μονάδα Ποιότητας των Γεωργικών Προϊόντων — B-1049 Βρυξέλλες

----

----

Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2006/C 32/04)

Η δημοσίευση αυτή παρέχει το δικαίωμα υποβολής ενστάσεως κατά την έννοια των άρθρων 7 και 12δ του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους, ενός κράτους μέλους του ΠΟΕ ή μιας αναγνωρισμένης τρίτης χώρας σύμφωνα με το άρθρο 12 παράγραφος 3, εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΣΥΝΟΠΤΙΚΟ ΔΕΛΤΙΟ

ΚΑΝΟΝΙΣΜΟΣ (ΕΟΚ) ΑΡΙΘ. 2081/92 ΤΟΥ ΣΥΜΒΟΥΛΙΟΥ

«CORDEIRO DE BARROSO» ή «ANHO DE BARROSO» ή «BORREGO DE LEITE DE BARROSO»

ΑΡΙΘ. ΕΚ: PT/00231/6.5.2002

ΠΟΠ ( ) ΠΓΕ (X)

Το παρόν δελτίο αποτελεί σύνοψη η οποία συντάσσεται για ενημερωτικούς σκοπούς. Για πληρέστερες πληροφορίες οι ενδιαφερόμενοι και, ειδικότερα οι παραγωγοί των προϊόντων με την εν λόγω ΠΟΠ ή ΠΓΕ παρακαλούνται να απευθυνθούν στις αρχές του κράτους στο οποίο ανήκουν ή στις αρμόδιες υπηρεσίες της Ευρωπαϊκής Επιτροπής, προκειμένου να συμβουλευθούν το πλήρες κείμενο της συγγραφής υποχρεώσεων (1).

1.   Αρμόδια εθνική αρχή:

2.   Αιτούσα ομάδα:

2.1   Ονομασία: Cooperativa Agrícola de Produtores de Batata para Semente de Montalegre, CRL

2.2   Διεύθυνση: 

2.3   Σύνθεση: παραγωγοί/μεταποιητές (x) άλλοι ( )

3.   Τύπος του προϊόντος:

Κλάση 1.1 — Νωπό κρέας (και εντόσθια)

4.   Περιγραφή κατά τη συγγραφή υποχρεώσεων:

(σύνοψη των όρων του άρθρου 4 παράγραφος 2)

4.1   Ονομασία: CORDEIRO DE BARROSO ή ANHO DE BARROSO ή CORDEIRO DE LEITE DE BARROSO

4.2.   Περιγραφή: Κρέας προερχόμενο από τον τεμαχισμό των σφαγίων προβατοειδών τα οποία προκύπτουν από διασταύρωση των φυλών Churra Galega και Bordaleira de Entre Douro e Minho, θηλυκού και αρσενικού γένους, εκτρέφονται σύμφωνα με το παραδοσιακό εκτατικό σύστημα εκμετάλλευσης της γεωγραφικής περιοχής παραγωγής, σφάζονται το αργότερο σε ηλικία τεσσάρων μηνών, το δε βάρος του σφαγίου κυμαίνεται μεταξύ 4,0 και 12,0 χγρ. Μετά από μια πρώτη απλή μαγειρική διαδικασία, λαμβάνεται ένα τρυφερό, χυμώδες και πολύ νόστιμο κρέας. Η χαρακτηριστική γεύση είναι άρρηκτα συνδεδεμένη με τον τρόπο παραγωγής και το είδος διατροφής. Ανάλογα με το βάρος τους, τα σφάγια κατατάσσονται συνήθως σε τρεις κατηγορίες: κατηγορία A — μεταξύ 4,0 και 7,0 χγρ., κατηγορία B — μεταξύ 7,1 και 10,0 χγρ. και κατηγορία Γ — μεταξύ 10,1 και 12,0 χγρ..

4.3.   Γεωγραφική περιοχή: Η γεωγραφική περιοχή παραγωγής, στην οποία γεννιέται, εκτρέφεται, σφάζεται, τεμαχίζεται και συσκευάζεται ο αμνός του Barroso, περιλαμβάνει τις κοινότητες Boticas, Chaves, Mondim de Basto, Montalegre, Murça, Ribeira de Pena, Valpaços και Vila Pouca de Aguiar, στην διοιηκητική περιφέρεια Vila Real. Με την ονομασία Barroso περιγράφεται συνήθως η περιοχή η οποία αποτελείται από τις κοινότητες Boticas, Chaves και Montalegre. Στην εν προκειμένω περίπτωση η περιοχή αυτή επεκτείνεται στις προαναφερθείσες γειτονικές κοινότητες, λαμβάνοντας υπόψη τις παρόμοιες συνθήκες που επικρατούν εκεί για την παραγωγή του αρνιού και την ποιοτική ομοιογένεια των σφαγίων που λαμβάνονται υπό αυτές τις συνθήκες.

4.4.   Απόδειξη της προέλευσης: Μπορούν να τύχουν της γεωγραφικής ένδειξης μόνο τα σφάγια που προέρχονται από ζώα που είχαν γεννηθεί και εκτραφεί σε γεωργικές εκμεταλλεύσεις οι οποίες βρίσκονται εντός της γεωγραφικής περιοχής παραγωγής, πληρούν το σύνολο των κανόνων των σχετικών με την διατροφή και την υγιεινή των ζώων, ακολουθούν σύστημα εκμετάλλευσης σύμφωνο με τις διατάξεις της συγγραφής υποχρεώσεων του «Cordeiro de Barroso» και υπόκεινται στο καθεστώς ελέγχου και πιστοποίησης το οποίο προβλέπεται στο έγγραφο με τίτλο «Κανόνες ελέγχου και πιστοποίησης του αμνού του Barroso». Δεδομένου ότι το σήμα πιστοποίησης το οποίο τίθεται σε κάθε συσκευασία είναι αριθμημένο, καθίσταται δυνατή η πλήρης ιχνηλασιμότητα αναντρέχοντας έως τη γεωργική εκμετάλλευση από την οποία προέρχεται το προϊόν. Η προέλευση μπορεί να αποδειχθεί ανά πάσα στιγμή και σε ολόκληρο τον κλάδο παραγωγής προσφεύγοντας στον αριθμό σειράς ο οποίος αποτελεί υποχρεωτικό στοιχείο του σήματος πιστοποίησης.

4.5.   Μέθοδος παραγωγής: Το κρέας προέρχεται από τον τεμαχισμό σφαγίων αρνιών που έχουν προκύψει από τη διασταύρωση των φυλών Churra Galega και Bordaleira de Entre Douro και Minho, γεννήθηκαν και εξετράφησαν σύμφωνα με τις παραδοσιακές μεθόδους και εσφάγησαν σε ηλικία μεταξύ 30 και 120 ημερών σε σφαγεία με αριθμό έγκρισης, σύμφωνα με την ισχύουσα νομοθεσία, και εγκεκριμένα επίσης από την Ευρωπαϊκή Κοινότητα, βρίσκονται εντός της γεωγραφικής περιοχής παραγωγής και τους έχει χορηγηθεί ειδική αντίστοιχη άδεια από την ομάδα παραγωγών. Η αναισθητοποίηση των ζώων πριν τη σφαγή είναι υποχρεωτική. Τα ζώα σφάζονται σε συνεχείς σειρές, χωρίς διακοπή, δεδομένου ότι κάθε σειρά αποτελείται από μία παρτίδα αμνών που ανήκει σε έναν μόνον εγκεκριμένο παραγωγό. Η σφαγή πραγματοποιείται πάντα παρουσία ενός τεχνικού του οργανισμού πιστοποίησης ή του δεόντως εξουσιοδοτημένου εκπροσώπου του, έτσι ώστε να διασφαλίζεται η τήρηση και η ορθή εφαρμογή των κανόνων παραγωγής. Αμέσως μετά τον μεταθανάτιο έλεγχο, τα σφάγια ή τεμάχια των ζώων που εσφάγησαν ψύχονται έως ότου επιτευχθεί θερμοκρασία ίση ή κατώτερη από 4 °C (± 1 °C). Η εσωτερική θερμοκρασία των 7 °C επιτυγχάνεται σε λιγότερο από 12 ώρες και τα προϊόντα διατηρούνται σε ποσοστό σχετικής υγρασίας το οποίο κυμαίνεται μεταξύ 85 και 90 % έως τη στιγμή της αποστολή τους, σύμφωνα με την ισχύουσα νομοθεσία.

Οι διεργασίες τεμαχισμού και συσκευασίας πραγματοποιούνται μόνον εντός της ορισθείσας γεωγραφικής περιοχής προκειμένου να αποφεύγεται κάθε χειρισμός που θα μπορούσε να επιφέρει μία διακοπή της ιχνηλασιμότητας ή την αδυναμία ελέγχου της αυθεντικότητας και των χαρακτηριστικών του προϊόντος.

4.6.   Δεσμός: Η παραγωγή του κρέατος αμνού του Barroso συνδέεται στενά με την εκμετάλλευση των συλλογικών εκτάσεων («baldios»), τους φυσικούς και βελτιωμένους βοσκοτόπους και τη φυσική βλάστηση της περιφέρειας του Barroso. Η ύπαρξη ενός χαρακτηριστικού οικοσυστήματος καθώς και η τεχνογνωσία των κατοίκων, κυρίως σε θέματα αντιμετώπισης και εκτροφής των κοπαδιών, επιτρέπουν την παραγωγή ενός αμνού ο οποίος παρουσιάζει τα ίδια χαρακτηριστικά της περιφέρειας στην οποία παρήχθη. Η εκτροφή προβατοειδών πραγματοποιείται υπό καθεστώς εκτατικής κτηνοτροφίας, με την εκμετάλλευση των χορτονομών που έχουν ιδιαίτερα χαρακτηριστικά, σύμφωνα με τον υφιστάμενο παραδοσιακό τρόπο παραγωγής εδώ και δεκαετίες. Πράγματι η εκτροφή προβατοειδών στην περιοχή αυτή γίνεται από αρχαιοτάτων χρόνων και συνδέεται στενά με τον παραδοσιακό τρόπο βόσκησης των κοπαδιών στην συγκεκριμένη περιφέρεια. Λόγω της γεύσης και τη υφής του, το κρέας αμνού του Barroso κατελάμβανε πάντα σημαντική θέση στη διατροφή των κατοίκων της περιοχής και στην τοπική μαγειρική, ιδιαίτερα κατά τις εορταστικές περιόδους. Τα προβατοειδή χαίρουν μεγάλης εκτιμήσεως, έχουν ιδιαίτερη αξία στην περιφέρεια και ενσωματώνονται στις συνήθειες των κατοίκων του Barroso. Μπορούν μάλιστα να προσφερθούν και ως δώρο σε ειδικές περιστάσεις.

4.7.   Οργανισμός ελέγχου: 

Εχει αναγνωριστεί ότι ο οργανισμός «Tradic,ão e Qualidade» ανταποκρίνεται στις απαιτήσεις της προδιαγραφής 45011:2001.

4.8.   Επισήμανση: Στην ετικέτα πρέπει να εμφαίνεται υποχρεωτικά η ένδειξη «Cordeiro de Barroso — Indicação Geográfica Protegida», ο λογότυπος του προϊόντος καθώς και ο ευρωπαϊκός λογότυπος μετά την κοινοτική καταχώριση.

CORDEIRO DE BARROSO

Indicação Geográfica

Η ετικέτα πρέπει επίσης να φέρει το σήμα πιστοποίησης, περιλαμβάνοντας υποχρεωτικά την ονομασία του προϊόντος και την αντίστοιχη ένδειξη, το όνομα του οργανισμού ελέγχου και τον αριθμό σειράς (αριθμητικός ή αλφαριθμητικός κωδικός που εξασφαλίζει την ιχνηλασιμότητα του προϊόντος).

4.9.   Εθνικές απαιτήσεις: —

----

(1)  Ευρωπαϊκή Επιτροπή — Γενική Διεύθυνση Γεωργίας — Διοιηκητική Μονάδα «Πολιτική για την Ποιότητα των Γεωργικών Προϊόντων» — B-1049 Βρυξέλλες.

----

----

Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού (ΕΚ) αριθ. 68/2001 της Επιτροπής της 12ης Ιανουαρίου 2001, όπως τροποποιήθηκε με τον κανονισμό (ΕΚ) αριθ. 363/2004 της Επιτροπής της 25ης Φεβρουαρίου 2004, σχετικά με την εφαρμογή των άρθρων 87 και 88 της συνθήκης ΕΚ στις ενισχύσεις επαγγελματικής εκπαίδευσης

(2006/C 32/05)

(Κείμενο που παρουσιάζει ενδιαφέρον για τον ΕΟΧ)

----

----

Προηγούμενη γνωστοποίηση συγκέντρωσης

(Υπόθεση COMP/M.4066 — CVC/SLEC)

Υπόθεση υποψήφια για απλοποιημένη διαδικασία

(2006/C 32/06)

(Κείμενο που παρουσιάζει ενδιαφέρον για τον ΕΟΧ)

Οι παρατηρήσεις πρέπει να φθάσουν στην Επιτροπή το αργότερο εντός δέκα ημερών από την ημερομηνία της παρούσας δημοσίευσης, με την αναφορά COMP/M.4066 CVC/SLEC. Οι παρατηρήσεις μπορούν να σταλούν στην Eπιτροπή με φαξ [αριθμός (32-2) 296 43 01 ή 296 72 44] ή ταχυδρομικά στην ακόλουθη διεύθυνση:

----

(1)ΕΕ L 24 της 29.1.2004, σ. 1.

----

----

Διαδικασία πληροφόρησης — Τεχνικές προδιαγραφές

(2006/C 32/07)

(Κείμενο που παρουσιάζει ενδιαφέρον για τον ΕΟΧ)

Οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών και των κανόνων σχετικά με τις υπηρεσίες της κοινωνίας των πληροφοριών (ΕΕ L 204 της 21.7.1998, σ. 37, ΕΕ L 217 της 5.8.1998, σ. 18)

Κοινοποιήσεις εθνικών σχεδίων τεχνικών κανόνων που ελήφθησαν από την Επιτροπή

Η Επιτροπή υπενθυμίζει την απόφαση «CIA Security» που εξεδόθη στις 30 Απριλίου 1996, σχετικά με την υπόθεση C 194-94 (Συλ. Ι, σ. 2201), σύμφωνα με την οποία το Δικαστήριο των Ευρωπαϊκών Κοινοτήτων κρίνει ότι τα άρθρα 8 και 9 της οδηγίας 98/34/ΕΚ (πρώην οδηγία 83/189/ΕΟΚ) πρέπει να ερμηνεύονται υπό την έννοια ότι οι ιδιώτες μπορούν να ζητήσουν από τα εθνικά δικαστήρια να αρνηθούν την εφαρμογή των εθνικών τεχνικών προδιαγραφών που δεν έχουν κοινοποιηθεί όπως επιβάλλει η οδηγία.

Η ανωτέρω απόφαση επικυρώνει την ανακοίνωση της Επιτροπής, της 1ης Οκτωβρίου 1986 (ΕΕ C 245 της 1.10.1986, σ. 4)

Έτσι, εφόσον δε τηρηθεί η υποχρέωση κοινοποίησης, οι εθνικές τεχνικές προδιαγραφές καθίστανται ανεφάρμοστες με αποτέλεσμα να μην μπορούν να επιβληθούν στους ιδιώτες.

Για περισσότερες πληροφορίες σχετικά με τη διαδικασία κοινοποίησης, απευθυνθείτε στην:

Δείτε επίσης την ιστοσελίδα: http://europa.eu.int/comm/enterprise/tris/

Για περαιτέρω πληροφορίες σχετικά με τις κοινοποιήσεις αυτές, μπορείτε να απευθύνεστε στις εθνικές υπηρεσίες οι οποίες αναφέρονται στον κάτωθι κατάλογο:

ΚΑΤΑΛΟΓΟΣ ΤΩΝ ΕΘΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΕΠΙΦΟΡΤΙΣΜΕΝΕΣ ΜΕ ΤΗ ΔΙΑΧΕΙΡΙΣΗ ΤΗΣ ΟΔΗΓΙΑΣ 98/34/ΕΚ

ΒΕΛΓΙΟ

ΤΣΕΧΙΚΗ ΔΗΜΟΚΡΑΤΙΑ

ΔΑΝΙΑ

ΓΕΡΜΑΝΙΑ

ΕΣΘΟΝΙΑ

ΕΛΛΑΔΑ

ΙΣΠΑΝΙΑ

ΓΑΛΛΙΑ

ΙΡΛΑΝΔΙΑ

ΙΤΑΛΙΑ

ΚΥΠΡΟΣ

ΛΕΤΤΟΝΙΑ

ΛΙΘΟΥΑΝΙΑ

ΛΟΥΞΕΜΒΟΥΡΓΟ

ΟΥΓΓΑΡΙΑ

ΜΑΛΤΑ

ΚΑΤΩ ΧΩΡΕΣ

ΑΥΣΤΡΙΑ

ΠΟΛΩΝΙΑ

ΠΟΡΤΟΓΑΛΙΑ

ΣΛΟΒΕΝΙΑ

ΣΛΟΒΑΚΙΑ

ΦΙΝΛΑΝΔΙΑ

ΣΟΥΗΔΙΑ

ΗΝΩΜΕΝΟ ΒΑΣΙΛΕΙΟ

EFTA — ESA

ΤΟΥΡΚΙΑ

----

(1)  Έτος — αριθμός καταχώρισης — κράτος μέλος που θεσπίζει τα σχέδια.

(2)  Περίοδος κατά την οποία το σχέδιο δεν μπορεί να εκδοθεί.

(3)  Το «status quo» δεν ισχύει λόγω αποδοχής, εκ μέρους της Επιτροπής, του επείγοντος χαρακτήρα.

(4)  Το «status quo» δεν ισχύει λόγω τεχνικών προδιαγραφών ή άλλων απαιτήσεων ή κανόνων σχετικά με τις υπηρεσίες συνδεόμενων με φορολογικά ή δημοσιονομικά μέτρα, κατά την έννοια του άρθρου 1 σημείο 11 δεύτερο εδάφιο τρίτη περίπτωση της οδηγίας 98/34/ΕΚ.

(5)  Λήξη διαδικασίας πληροφόρησης.

----

----

Διαδικασία πληροφόρησης — Τεχνικές προδιαγραφές

(2006/C 32/08)

(Κείμενο που παρουσιάζει ενδιαφέρον για τον ΕΟΧ)

Οδηγία 98/34/ΕΚ του Ευρωπαϊκού Κοινοβουλίου και του Συμβουλίου, της 22ας Ιουνίου 1998, για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών και των κανόνων σχετικά με τις υπηρεσίες της κοινωνίας των πληροφοριών (ΕΕ L 204 της 21.7.1998, σ. 37, ΕΕ L 217 της 5.8.1998, σ. 18)

Κοινοποιήσεις εθνικών σχεδίων τεχνικών κανόνων που ελήφθησαν από την Επιτροπή

Η Επιτροπή υπενθυμίζει την απόφαση «CIA Security» που εξεδόθη στις 30 Απριλίου 1996, σχετικά με την υπόθεση C 194-94 (Συλ. Ι, σ. 2201), σύμφωνα με την οποία το Δικαστήριο των Ευρωπαϊκών Κοινοτήτων κρίνει ότι τα άρθρα 8 και 9 της οδηγίας 98/34/ΕΚ (πρώην οδηγία 83/189/ΕΟΚ) πρέπει να ερμηνεύονται υπό την έννοια ότι οι ιδιώτες μπορούν να ζητήσουν από τα εθνικά δικαστήρια να αρνηθούν την εφαρμογή των εθνικών τεχνικών προδιαγραφών που δεν έχουν κοινοποιηθεί όπως επιβάλλει η οδηγία.

Η ανωτέρω απόφαση επικυρώνει την ανακοίνωση της Επιτροπής, της 1ης Οκτωβρίου 1986 (ΕΕ C 245 της 1.10.1986, σ. 4)

Έτσι, εφόσον δε τηρηθεί η υποχρέωση κοινοποίησης, οι εθνικές τεχνικές προδιαγραφές καθίστανται ανεφάρμοστες με αποτέλεσμα να μην μπορούν να επιβληθούν στους ιδιώτες.

Για περισσότερες πληροφορίες σχετικά με τη διαδικασία κοινοποίησης, απευθυνθείτε στην:

Δείτε επίσης την ιστοσελίδα: http://europa.eu.int/comm/enterprise/tris/

Για περαιτέρω πληροφορίες σχετικά με τις κοινοποιήσεις αυτές, μπορείτε να απευθύνεστε στις εθνικές υπηρεσίες οι οποίες αναφέρονται στον κάτωθι κατάλογο:

ΚΑΤΑΛΟΓΟΣ ΤΩΝ ΕΘΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΕΠΙΦΟΡΤΙΣΜΕΝΕΣ ΜΕ ΤΗ ΔΙΑΧΕΙΡΙΣΗ ΤΗΣ ΟΔΗΓΙΑΣ 98/34/ΕΚ

ΒΕΛΓΙΟ

ΤΣΕΧΙΚΗ ΔΗΜΟΚΡΑΤΙΑ

ΔΑΝΙΑ

ΓΕΡΜΑΝΙΑ

ΕΣΘΟΝΙΑ

ΕΛΛΑΔΑ

ΙΣΠΑΝΙΑ

ΓΑΛΛΙΑ

ΙΡΛΑΝΔΙΑ

ΙΤΑΛΙΑ

ΚΥΠΡΟΣ

ΛΕΤΤΟΝΙΑ

ΛΙΘΟΥΑΝΙΑ

ΛΟΥΞΕΜΒΟΥΡΓΟ

ΟΥΓΓΑΡΙΑ

ΜΑΛΤΑ

ΚΑΤΩ ΧΩΡΕΣ

ΑΥΣΤΡΙΑ

ΠΟΛΩΝΙΑ

ΠΟΡΤΟΓΑΛΙΑ

ΣΛΟΒΕΝΙΑ

ΣΛΟΒΑΚΙΑ

ΦΙΝΛΑΝΔΙΑ

ΣΟΥΗΔΙΑ

ΗΝΩΜΕΝΟ ΒΑΣΙΛΕΙΟ

EFTA — ESA

ΤΟΥΡΚΙΑ

----

(1)  Έτος — αριθμός καταχώρισης — κράτος μέλος που θεσπίζει τα σχέδια.

(2)  Περίοδος κατά την οποία το σχέδιο δεν μπορεί να εκδοθεί.

(3)  Το «status quo» δεν ισχύει λόγω αποδοχής, εκ μέρους της Επιτροπής, του επείγοντος χαρακτήρα.

(4)  Το «status quo» δεν ισχύει λόγω τεχνικών προδιαγραφών ή άλλων απαιτήσεων ή κανόνων σχετικά με τις υπηρεσίες συνδεόμενων με φορολογικά ή δημοσιονομικά μέτρα, κατά την έννοια του άρθρου 1 σημείο 11 δεύτερο εδάφιο τρίτη περίπτωση της οδηγίας 98/34/ΕΚ.

(5)  Λήξη διαδικασίας πληροφόρησης.

----

----

Μη διατύπωση αντιρρήσεων σχετικά με κοινοποιηθείσα συγκέντρωση

(Υπόθεση COMP/M.4073 — Conoco Phillips/Louis Dreyfus Refining and Marketing/Louis Dreyfus Energy Holding)

(2006/C 32/09)

(Κείμενο που παρουσιάζει ενδιαφέρον για τον ΕΟΧ)

Στις 31 Ιανουαρίου 2006, η Επιτροπή αποφάσισε να μη διατυπώσει αντιρρήσεις για την παραπάνω κοινοποιηθείσα συγκέντρωση και να την κηρύξει συμβατή με την κοινή αγορά. Η απόφαση βασίζεται στο άρθρο 6 παράγραφος 1 στοιχείο β) του κανονισμού (EΚ) αριθ. 139/2004 του Συμβουλίου. Το πλήρες κείμενο της απόφασης διατίθεται μόνο στην αγγλική γλώσσα και θα δημοσιευθεί μετά την απάλειψη τυχόν επιχειρηματικών απορρήτων που περιέχει. Θα διατίθεται:

----

----

Μη διατύπωση αντιρρήσεων σχετικά με κοινοποιηθείσα συγκέντρωση

(Υπόθεση COMP/M.4069 — Cognis/Golden Hope Plantations BHD/JV)

(2006/C 32/10)

(Κείμενο που παρουσιάζει ενδιαφέρον για τον ΕΟΧ)

Στις 1 Φεβρουαρίου 2006, η Επιτροπή αποφάσισε να μη διατυπώσει αντιρρήσεις για την παραπάνω κοινοποιηθείσα συγκέντρωση και να την κηρύξει συμβατή με την κοινή αγορά. Η απόφαση βασίζεται στο άρθρο 6 παράγραφος 1 στοιχείο β) του κανονισμού (EΚ) αριθ. 139/2004 του Συμβουλίου. Το πλήρες κείμενο της απόφασης διατίθεται μόνο στην αγγλική γλώσσα και θα δημοσιευθεί μετά την απάλειψη τυχόν επιχειρηματικών απορρήτων που περιέχει. Θα διατίθεται:

----

III Πληροφορίες

Επιτροπή

----

P-Λισαβόνα: Εκμετάλλευση τακτικών αεροπορικών γραμμών

Προκήρυξη διαγωνισμού από την Πορτογαλία σύμφωνα με τo άρθρο 4 παράγραφος 1 στοιχείο δ) του κανονισμού (ΕΟΚ) αριθ. 2408/92 του Συμβουλίου για την εκμετάλλευση τακτικών αεροπορικών γραμμών Λισαβόνα/Bragança και Bragança/VilaReal/Λισαβόνα

(2006/C 32/11)

(Κείμενο που παρουσιάζει ενδιαφέρον για τον ΕΟΧ)

1.   Εισαγωγή: Κατ' εφαρμογή των διατάξεων του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου της 23ης Ιουλίου 1992, σχετικά με την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών, η Πορτογαλία αποφάσισε να επιβάλει τροποποιημένες υποχρεώσεις παροχής δημόσιας υπηρεσίας στα δρομολόγια Λισαβόνα/Bragança και Bragança/VilaReal/Λισαβόνα.

Εφόσον μέχρι τις (30 Νοεμβρίου 2005) κανένας αερομεταφορέας δεν έχει αρχίσει ή δεν πρόκειται να αρχίσει την εκτέλεση τακτικών δρομολογίων στις ανωτέρω αναφερόμενες γραμμές σύμφωνα με τις επιβαλλόμενες υποχρεώσεις παροχής δημόσιας υπηρεσίας και χωρίς να ζητεί οικονομική αντιστάθμιση, η Πορτογαλία αποφάσισε, σύμφωνα με τη διαδικασία που προβλέπεται στο άρθρο 4 παράγραφος 1 στοιχείο δ) του ανωτέρω κανονισμού, να περιορίσει την πρόσβαση σε αυτό το δρομολόγιο σε ένα μόνον αερομεταφορέα και, μετά από προκήρυξη υποβολής προσφορών, να παραχωρήσει το δικαίωμα εκμετάλλευσης αυτών των αεροπορικών γραμμών από την (31η Μαρτίου 2006)

2.   Αντικείμενο της προκήρυξης υποβολής προσφορών: Η εκτέλεση αεροπορικών γραμμών Λισαβόνα/Bragança και Bragança/Vila Real/Λισαβόνα από την (31η Μαρτίου 2006).

Οι υπηρεσίες αυτές πρέπει να παρέχονται σύμφωνα με τις υποχρεώσεις παροχής δημόσιας υπηρεσίας που έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων C 30 της 7.2.2006 μέχρι 16 Νοεμβρίου 2006.

Επισημαίνεται στους αερομεταφορείς ότι, δεδομένης της ιδιαιτερότητας των εν λόγω αεροπορικών συνδέσεων, οφείλουν να αποδείξουν ότι η πλειονότητα του ιπτάμενου πληρώματος ομιλεί και κατανοεί την πορτογαλική γλώσσα.

3.   Συμμετοχή στον διαγωνισμό: Δύνανται να συμμετάσχουν όλοι οι αερομεταφορείς κάτοχοι ισχύουσας αδείας εκμετάλλευσης η οποία έχει εκδοθεί από κράτος μέλος βάσει του κανονισμού (ΕΟΚ) αριθ. 2407/92 του Συμβουλίου της 23.7.1992 περί της εκδόσεως αδειών των αερομεταφορέων.

4.   Διαδικασία του διαγωνισμού: Η παρούσα προκήρυξη υποβολής προσφορών υπόκειται στις διατάξεις του άρθρου 4 παράγραφος 1 στοιχείο δ), ε), στ), ζ), η) και θ) του κανονισμού (ΕΟΚ) αριθ. 2408/92.

5.   Φάκελος της προκήρυξης υποβολής προσφορών: Ο πλήρης φάκελος της προκήρυξης υποβολής προσφορών, όπου περιλαμβάνονται οι κανόνες που διέπουν τον διαγωνισμό, διατίθεται, έναντι 100 ευρώ, στη διεύθυνση: Instituto Nacional de Aviação Civil, Rua B, Edifícios 4,5, e 6 — Aeroporto da Portela 4 P–1749-034 Lisboa.

6.   Οικονομική αντιστάθμιση: Στις προσφορές πρέπει να αναφέρεται ρητά το ποσό που ζητείται ως οικονομική αντιστάθμιση για την εκμετάλλευση της γραμμής επί τρία έτη, αρχής γενομένης από την προβλεπόμενη ημερομηνία έναρξης της εκμετάλλευσης (με κατανομή ανά έτος). Σε περίπτωση που προσφορά περιλαμβάνει την εκτέλεση πτήσεων το Σαββατοκύριακο πρέπει να μην επιφέρει αύξηση της οικονομικής συμβολής από το Δημόσιο. Πρέπει να εξηγούνται και να αιτιολογούνται δεόντως στην προσφορά οι οικονομικές επιπτώσεις της εκτέλεσης πτήσεων το Σαββατοκύριακο (που δεν θα επιβαρύνουν το Δημόσιο).

Το ακριβές ποσό της οικονομικής αντιστάθμισης που θα χορηγηθεί τελικώς θα καθορίζεται ετησίως εκ των υστέρων, συναρτήσει των, βάσει δικαιολογητικών, πραγματικών δαπανών και εσόδων που θα προκύπτουν από την εκμετάλλευση της γραμμής, εντός των ορίων του ετησίου ποσού που αναφέρεται στην προσφορά.

7.   Ναύλοι: Στις προσφορές που θα υποβάλουν οι υποψήφιοι πρέπει να αναφέρουν τους προβλεπόμενους ναύλους, οι οποίοι πρέπει να πληρούν τις τροποποιημένες υποχρεώσεις δημόσιας υπηρεσίας που δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 30 της 7.2.2006 μέχρι 16 Νοεμβρίου 2006.

8.   Διάρκεια, τροποποίηση και λύση της σύμβασης: Η σύμβαση θα αρχίσει να ισχύει την 31η Μαρτίου 2006 και θα λήξει την 30ή Μαρτίου 2009. Επιπλέον, η εκπλήρωση της σύμβασης υπόκειται σε ετήσια επανεξέταση, σε συνεργασία με τον αερομεταφορέα, τον Ιούνιο και Ιούλιο. Σε περίπτωση απρόβλεπτης τροποποίησης των όρων εκμετάλλευσης, είναι δυνατόν να αναθεωρηθεί το ύψος της οικονομικής αντιστάθμισης.

9.   Κυρώσεις για αθέτηση της σύμβασης: Σε περίπτωση που ο αερομεταφορέας δεν είναι σε θέση να εκμεταλλευθεί τη γραμμή για λόγους ανωτέρας βίας, είναι δυνατόν να μειωθεί το ποσό της οικονομικής αντιστάθμισης ανάλογα με τις πτήσεις που δεν εκτελούνται.

Σε περίπτωση που ο αερομεταφορέας δεν εκμεταλλεύεται τη γραμμή για λόγους διαφορετικούς από ανωτέρα βία ή εάν αθετήσει να εκπληρώσει τις υποχρεώσεις παροχής δημόσιας υπηρεσίας, οι πορτογαλικές αρχές δύνανται:

να περικόψουν το ποσό της οικονομικής αντιστάθμισης ανάλογα με τις πτήσεις που δεν εκτελούνται,

να ζητήσουν από τον αερομεταφορέα εξηγήσεις και, σε περίπτωση που δεν είναι ικανοποιητικές, να καταγγείλουν την σύμβαση χωρίς προειδοποίηση και να αξιώσουν αποζημίωση για τις ζημίες που προέκυψαν.

10.   Yποβολή των προσφορών: 1. Οι προσφορές πρέπει να έχουν παραληφθεί το αργότερο μέχρι τις 5.00 μ.μ. της 30ής ημέρας από την ημερομηνία δημοσίευσης της παρούσας προκήρυξης στην Επίσημη Εφημερίδα των Ευρωπαϊκών Κοινοτήτων.

2. Οι προσφορές μπορούν παραδοθούν επί τόπου με απόδειξη παραλαβής στην έδρα Instituto Nacional de Aviação Civil, Rua B, Edificios 4, 5 e 6, Aeroporto da Portela 4, P-1749-034 Lisboa, του μεταξύ 9.00 π.μ. και 5.00 μ.μ., ή να αποσταλούν με συστημένη επιστολή στην ίδια διεύθυνση, με ημερομηνία και ώρα αποστολής σύμφωνα με τα οριζόμενα στην προηγούμενη παράγραφο.

11.   Ισχύς της προκήρυξης υποβολής προσφορών: Σύμφωνα με το άρθρο 4 παράγραφος 1 στοιχείο δ) του κανονισμού (ΕΟΚ) αριθ. 2408/92, η παρούσα προκήρυξη ισχύει υπό τον όρο ότι κανένας αερομεταφορέας από την Κοινότητα στον οποίο είναι δυνατόν να χορηγηθεί άδεια εκμετάλλευσης των εν λόγω δρομολογίων δεν έχει υποβάλει, πριν από την 30ή Νοεμβρίου 2005, αίτηση για τη χορήγηση άδειας εκμετάλλευσης των εν λόγω δρομολογίων από την 31η Μαρτίου 2006, σύμφωνα με τις επιβαλλόμενες υποχρεώσεις παροχής δημόσιας υπηρεσίας, χωρίς να λάβει οικονομική αντιστάθμιση.

Σε περίπτωση που ένας ή περισσότεροι αερομεταφορείς έχει(-ουν) υποβάλει, πριν από την (30ή Νοεμβρίου 2005), αίτηση για την εκμετάλλευση των εν λόγω δρομολογίων σύμφωνα με τις επιβαλλόμενες υποχρεώσεις παροχής δημόσιας υπηρεσίας και χωρίς να ζητεί(-ούν) οικονομική αντιστάθμιση, παύει να ισχύει η παρούσα προκήρυξη.

----

----

ΠΡΌΣΚΛΗΣΗ ΥΠΟΒΟΛΉΣ ΠΡΟΤΆΣΕΩΝ — ΓΔ ΑΡΙΘ. EAC/65/05

Προσκλησή υποβολής προτάσεων σχετικά με γενικές δραστηριότητες παρατηρήσης, ανάλυσης και καινοτομίας για το 2006

(Δράσεις 6.1.2 και 6.2 του προγράμματος ΣΩΚΡΑΤΗΣ)

(2006/C 32/12)

1.   Στόχοι και περιγραφή

Με βάση την απόφαση του Ευρωπαϊκού Κοινοβουλίου και του Συμβουλίου για τη θέσπιση του δεύτερου σταδίου του προγράμματος κοινοτικής δράσης ΣΩΚΡΑΤΗΣ (1), η Επιτροπή προκηρύσσει πρόσκληση υποβολής προτάσεων για την υλοποίηση των «γενικών δραστηριοτήτων παρατήρησης και ανάλυσης» [δράση 6.1.2, σημεία γ) και δ)] και των «καινοτόμων πρωτοβουλιών που ανταποκρίνονται σε νεοεμφανιζόμενες ανάγκες» (δράση 6.2), υπό τη μορφή μέτρων που αποσκοπούν στη βελτίωση και τη διευκόλυνση της ανταλλαγής πληροφοριών και εμπειριών, καθώς και στην ανάπτυξη καινοτομιών στον τομέα της εκπαίδευσης μεταξύ των χωρών που συμμετέχουν στο πρόγραμμα ΣΩΚΡΑΤΗΣ

2.   Θέματα προτεραιότητας

Η Επιτροπή καλεί για υποβολή προτάσεων στον τομέα των ακολούθων τριών θεμάτων προτεραιότητας:

3.   Επιλέξιμοι υποψήφιοι

Οι αιτήσεις παροχής υποστήριξης μπορούν να συμπεριλαμβάνουν ή να υποβληθούν από φορείς προερχόμενους από τις χώρες που συμμετέχουν στο πρόγραμμα ΣΩΚΡΑΤΗΣ, ήτοι:

Είναι επιλέξιμοι για την παρούσα πρόσκληση υποβολής προτάσεων οι οργανισμοί και οι φορείς που εδρεύουν σε χώρες που συμμετέχουν στο πρόγραμμα ΣΩΚΡΑΤΗΣ και οι οποίοι διαθέτουν τα προσόντα και την πείρα που απαιτούνται για την επιτυχή υλοποίηση της προτεινόμενης δράσης. Στο σχέδιο πρέπει να συμμετέχουν ενεργά, ως εταίροι, φορείς από τουλάχιστον 6 χώρες οι οποίες συμμετέχουν στο πρόγραμμα ΣΩΚΡΑΤΗΣ, συμπεριλαμβανόμενης της χώρας στην οποία ανήκει ο φορέας που είναι υπεύθυνος για το συντονισμό του σχεδίου. Μεταξύ των εν λόγω χωρών πρέπει να υπάρχει τουλάχιστον ένα κράτος μέλος της Ευρωπαϊκής Ένωσης.

Οι φορείς που πληρούν τις προϋποθέσεις της παρούσας πρόσκλησης κατατάσσονται κατά είδος και καταγράφονται στο Παράρτημα 2 της πρόσκλησης με τίτλο: «Κατάλογος κωδικών για χρήση στην αίτηση υποψηφιότητας».

4.   Προϋπολογισμός και διάρκεια των σχεδίων

Ο συνολικός προϋπολογισμός που προβλέπεται να διατεθεί για τη συγχρηματοδότηση σχεδίων είναι της τάξης των 3 600 000 ευρώ. Η οικονομική ενίσχυση της Επιτροπής δεν δύναται να υπερβεί το 75 % του συνόλου των επιλέξιμων δαπανών. Το μέγιστο ποσό της επιδότησης που χορηγείται από την Επιτροπή είναι 220 000 ευρώ ετησίως.

Οι δραστηριότητες πρέπει να αρχίσουν οπωσδήποτε την 1η Οκτωβρίου 2006. Η μέγιστη διάρκεια των σχεδίων είναι 24 μήνες.

5.   Προθεσμία

Οι αιτήσεις χρηματοδότησης πρέπει να αποσταλούν στην Επιτροπή έως τις 18.4.2006 το αργότερο.

6.   Πλήρεις πληροφορίες

Το πλήρες κείμενο της πρόσκλησης υποβολής προτάσεων, καθώς και το έντυπο υποψηφιότητας και τα παραρτήματα, διατίθενται στην ακόλουθη διεύθυνση του Διαδικτύου:

http://europa.eu.int/comm/education/programmes/socrates/observation/call_en.html

Οι αιτήσεις πρέπει να τηρούν υποχρεωτικά το σύνολο των διατάξεων του κειμένου και να υποβληθούν με το προβλεπόμενο έντυπο.

----

(1)  Απόφαση 253/2000/ΕΚ της 24 Ιανουαρίου 2000, ΕΕ L 28 της 3.2.2000, σ. 1 έως 15.

----

----

Τροποποίηση στην προκήρυξη διαγωνισμού της επιστροφής κατά την εξαγωγή μαλακού σίτου σε ορισμένες τρίτες χώρες

(Επίσημη Εφημερίδα της Ευρωπαϊκής Ένωσης C 166 της 7ης Ιουλίου 2005)

(2006/C 32/13)

Στη σελίδα 54 στον τίτλο I «Θέμα», το σημείο 2 αντικαθίσταται από το ακόλουθο κείμενο:

«Η συνολική ποσότητα που δύναται να αποτελέσει το αντικείμενο καθορισμού της μέγιστης επιστροφής κατά την εξαγωγή, όπως αναφέρεται στο άρθρο 4 παράγραφος 1 του κανονισμού (ΕΚ) αριθ. 1501/95 της Επιτροπής (1), αφορά περίπου 7 000 000 τόνους.».

----

(1)ΕΕ L 147 της 30.6.1995, σ. 7.

----